CELEX: C2004/262/59
Language: et
Date: 2004-10-23 00:00:00
Title: Kohtuasi T-270/04: Bic Deutschland GmbH & Co OHG 1. juuli 2004 hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/30
            
         Bic Deutschland GmbH & Co OHG 1. juuli 2004 hagi Euroopa Ühenduste Komisjoni vastu
   (Kohtuasi T-270/04)
   (2004/C 262/59)
   Kohtuasja menetluse keel: prantsuse
   Bic Deutschland GmbH & Co OHG, asukoht Eschborn (Saksamaa), esitas 1. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Dominique Voillemot.
   Hageja palub esimese astme kohtul:
   
               —
            
            
               tühistada Euroopa Ühenduste Komisjoni 3. mai 2004 otsus, mis kohustab hagejat maksma ettevõttele Tipp-Ex komisjoni 10. juuli 1987 otsusega määratud trahvi, arvutades sellele lisanduva lõpliku intressimäära seisuga 28. mai 2004, ning sätestab Deutschland Bank AG Frankfurt am Mainiga kooskõlastatud pangagarantii täideviimise;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja sai ettevõtte Tipp-Ex õigused 1. jaanuaril 1997 toimunud tagasiostmise ja sellele järgnenud BIC grupi sisemise restruktureerimise tulemusena. 10. juuli 1987. aasta otsusega nr 87/406/EMÜ määras komisjon ettevõttele Tipp-Ex ühenduse konkurentsialaste normide rikkumise eest 400 000 ECU suuruse trahvi.
   Tipp-Ex esitas selle otsuse peale kaebuse ning andis komisjonile esimesel nõudmisel väljamakstava pangagarantii, mis tagas trahvi ja 8-protsendilise määraga intresside maksmise. Vastavalt tavalisele praktikale, ei maksta garantiid enne komisjoni kirjalikku nõudmist, millele on lisatud vastava kohtuotsuse kinnitatud koopia. 8. veebruaril 1990 (1) jättis kohus Tipp-Ex hagi rahuldamata ja kinnitas 10. juuli 1987. aasta otsust.
   Alles 12. veebruaril 2004 nõudis komisjon BIC-ilt kirjalikult 923.747,94 euro suuruse summa maksmist, mis hõlmab 400.000-eurost trahvi ja lisanduvaid intresse (523.747,94 eurot).
   Pärast hageja ja komisjoni kirjavahetust, jättis komisjon BIC-i argumentatsiooni rahuldamata, toetudes just aegumistähtaegade eeskirjale määruse 2988/74 (2) artikkel 4, lõikes 1 ning nõudis lõpliku trahvisumma (931.726,02 euro) maksmist.
   Oma pretensioonide toetuseks väidab hageja:
   
               —
            
            
               eelmainitud määruse nr 2988/74 artikkel 4, lõige 1 ei luba täide viia trahvi-määramise otsust viieaastase aegumistähtaja möödudes. Võttes seda arvesse, leiab hageja, et antud aegumistähtaega ei ole ei katkestatud ega peatatud;
            
         
               —
            
            
               on tehtud ilmne hindamisviga seoses pangagarantii käikulaskmisega esimesel nõudmisel. Hageja kinnitab ühelt poolt, et sellise garantii andmine ei tähenda trahvi maksmist ja et tema valdus iseenesest ei too endaga kaasa maksekohustust ning teiselt poolt, et pangagarantii kasutamine nõuab määruse nr 2988/74 mõistes täidesaatmismeedet. Vastavalt vaatluse all oleva garantii tekstile, seisnes täidesaatmismeede Deutsche Bank-ile tähitud kirja teel saadetud komisjoni poolt formuleeritud kindlas nõudmises, millele on lisatud vastava kohtuotsuse kinnitatud koopia.
            
         Lisaks väidab hageja, et on rikutud õiguspärase ootuse printsiipi ja teise võimalusena, et on rikutud üldist mõistliku tähtaja printsiipi.
   
      (1)  Kohtuasi C-279/87 Tipp-Ex v. Komisjon (EKL, lk I-261).
   
      (2)  Nõukogu määrus (EMÜ) nr 2988/74 26. november 1974, Euroopa Majandusühenduse transpordi- ja konkurentsieeskirjades ettenähtud menetluste ja sundtäitmise rakendamise aegumistähtaegade kohta (EÜT L 319, 29.11.1974, lk 1).